cyanic-selkie/wikianc huggingface dataset:
জ্যাকব এলর্ডি
জ্যাকব এলর্ডি (জন্ম ২৬ শে জুন ১৯৯৭) একজন অস্ট্রেলিয়ান অভিনেতা। তিনি নেটফ্লিক্সের দ্য কিসিং বুথ টিন ফিল্ম ফ্র্যাঞ্চাইজি এবং এইচবিও সিরিজ ইউফোরিয়ায় তার ভূমিকার জন্য পরিচিত।
প্র্রারম্ভিক জীবন
এলর্ডি অস্ট্রেলিয়ার কুইন্সল্যান্ডের ব্রিসবেনে 26 জুন 1997 সালে জন এবং মেলিসা এলর্ডির ঘরে জন্মগ্রহণ করেছিলেন। তিনি বাস্ক বংশোদ্ভূত। তার তিনটি বড় বোন আছে। তিনি মেলবোর্নের সেন্ট কেভিন কলেজ এবং পরে ব্রিসবেনের নুডজি কলেজে মাধ্যমিক বিদ্যালয়ে পড়াশোনা করেন।
কর্মজীবন
হলিউড সিনেমায় এলর্ডির প্রথম অভিজ্ঞতা ছিল পাইরেটস অফ দ্য ক্যারিবিয়ান: ডেড মেন টেল নো টেলসকে অতিরিক্ত হিসেবে। তার প্রথম অভিনয়ের ভূমিকা ছিল অস্ট্রেলিয়ান চলচ্চিত্র সুইং সাফারিতে ২০১৮ সালে, রোস্টারের ভূমিকায় অভিনয় করে। এলফোর্ডি নেটফ্লিক্সের রোমান্টিক কমেডি চলচ্চিত্র দ্য কিসিং বুথ -এ নোয়া ফ্লিনের চরিত্রে অভিনয় করে খ্যাতি অর্জন করেছিলেন, যার প্রিমিয়ার হয়েছিল ২০১৮ সালের মে মাসে। তিনি দ্য কিসিং বুথ 2, এর পরিশিষ্টে ভূমিকার পুনরাবৃত্তি করেছিলেন, যা ২০১৯ সালের মাঝামাঝি সময়ে কেপটাউনে চিত্রায়িত হয়েছিল এবং ২০২০ সালের জুলাই মাসে মুক্তি পেয়েছিল। তিনি সিরিজের তৃতীয় চলচ্চিত্র দ্য কিসিং বুথ 3 এর শুটিং সম্পন্ন করেছেন, যা ২০২১ সালের ১১ই আগস্ট নেটফ্লিক্সে মুক্তি পেয়েছিল।
এলর্ডি ২০১৯ সালে হরর চলচ্চিত্র দ্য মর্টারিউরি কালেকশনে অভিনয় করেছিলেন এবং এইচবিও টেলিভিশন সিরিজ ইউফোরিয়ায় নাট জ্যাকবসের অভিনয় শুরু করেছিলেন।
১৫৩৬
১৫৩৬ গ্রেগরীয় বর্ষপঞ্জির একটি অধিবর্ষ।
ভারতের সড়ক পরিবহন ব্যবস্থা
ভারতে ২০১৩ সালের হিসাব অনুযায়ী সড়ক ব্যবস্থার বিস্তার এরও বেশি,  যা বিশ্বের দ্বিতীয় বৃহৎ সড়ক ব্যবস্থা। ভারতে মোট জমির প্রতি বর্গ কিলোমিটারে রাস্তা ০.৬৬ কিমি, ভারতের সড়ক ব্যবস্থা পরিমাণগত ঘনত্ব মার্কিন যুক্তরাষ্ট্রের (০.৬৫) অনুরূপ; এবং চীন ( 0.16 ) অথবা ব্রাজিলের (০.২০) চেয়ে অনেক বেশি। যাইহোক, ভারতের সড়ক গুনগতভাবে আধুনিক মহাসড়ক ও সংকীর্ণ, কাঁচা রাস্তা নিয়ে গঠিত যা বর্তমানে উন্নত করা হচ্ছে। ২০১১ সালের পরিসংখ্যান অনুযায়ী ভারতের ৫৪ শতাংশ (২.৫৩ কিলোমিটার) রাস্তা প্রশস্ত করা হয়েছে।
ভারতে বৃহৎ জনসংখ্যার জন্য মূলত, কাঁচা, পাকা ও মহাসড়ক সহ, ১০০০ জন লোক প্রতি ৩.৮ কিমি রাস্তা বর্তমান।
রাজামুন্দ্রি
রাজামুন্দ্রি (যা সরকারিভাবে রাজমহেন্দ্রবরম নামেও পরিচিত) হল ভারতের অন্ধ্রপ্রদেশের অন্যতম প্রধান শহর। শহরটি রাজ্যের পূর্ব গোদাবরী জেলায় গোদাবরী নদীর তীরে অবস্থিত।
=চিত্রমালা=
ভিয়েতনামী ভাষা
ভিয়েতনামীয় বা ভিয়েতনামি ভাষা (tiếng Việt তিয়েং ভিয়েত্‌) দক্ষিণ-পূর্ব এশিয়ার রাষ্ট্র ভিয়েতনামের রাষ্ট্রভাষা। ভিয়েতনামের প্রায় ৮৫% লোক এই ভাষায় কথা বলে। এছাড়া ভিয়েতনামের বাইরে প্রায় ৩০ লক্ষ লোক এই ভাষায় কথা বলে। প্রবাসীদের বেশির ভাগই মার্কিন যুক্তরাষ্ট্রে বাস করে। ভাষাভাষীর সংখ্যার বিচারে এটি অস্ট্রো-এশীয় ভাষাগুলির মধ্যে বৃহত্তম ভাষা। ভিয়েতনামীয় ভাষার শব্দভাণ্ডারের বেশির ভাগই চীনা ভাষা থেকে ধার করা, এবং অতীতে ভাষাটি চীনা লিপিতে লেখা হত। বর্তমানে ভিয়েতনামীয় লিখন পদ্ধতিতে লাতিন লিপির একটি পরিবর্তিত রূপ (সুর নির্দেশক চিহ্ন ও কিছু অতিরিক্ত বর্ণসহ) ব্যবহার করা হয়।
ওয়াহাব ইবনে মুনাব্বিহ
ওয়াহাব ইবনে মুনাব্বিহ ( وهب بن منبه) ছিলেন ইয়েমেনের ধিমারে (সানা থেকে ২ দিন পথ) একজন মুসলিম বর্ণনাকারী; ৯০ বছরে তিনি মারা যান। ৭২৫, ৭২৮ ৭৩২ এবং ৭৩৭ খ্রিস্টাব্দে আরব কর্তৃপক্ষ কর্তৃক প্রদত্ত তিনি পারস্য বংশোদ্ভূত ইয়েমেনী গোত্র বনু আলাহার (মুক্ত লোকের পুত্র) এর সদস্য ছিলেন।   তিনি ছিলেন একজন তাবেয়ী। এবং একজন ইসলাঈলী বর্ণনাকারী ছিলেন
জীবনী
উমর ইবনে আবদুল আজিজের খেলাফতকালে ওয়াহবকে কাজি হিসেবে নিয়োগ দেয়া হয়েছিল।
নব্বই বছর বয়সে তিনি মারা যান। আরও বলা হয় যে তিনি মারা গেছেন ১১৪ হিজরীতে।
পরিবার
তাঁর বাবার ঘরে তিনি ছিলেন পারস্য যোদ্ধাদের বংশোদ্ভূত, যারা আল-আব্না নামে পরিচিত। তাঁর মা হিমিয়ারি ছিলেন।
ওয়াহাবের হাম্মাম ইবনে মুনাববিহ নামে এক ভাই ছিলেন, তিনি তাঁর সহিফায় ১৩৮ টি হাদীস লিখেছেন বলে জানা যায়।
পূর্ব তিমুরের ইতিহাস
পূর্ব তিমুর দক্ষিণ-পূর্ব এশিয়ার একটি দেশ, যা আনুষ্ঠানিকভাবে ডেমোক্র্যাটিক রিপাবলিক অফ তিমোর-লেস্ট নামে পরিচিত। দেশটি তিমুর দ্বীপের পূর্ব অর্ধেক এবং তার কাছাকাছি অবস্থিত আতোরো এবং জ্যাকো দ্বীপপুঞ্জ নিয়ে গঠিত। এই দেশের প্রথম দিকের অধিবাসীরা অস্ট্রালয়েড এবং মেলানেশিয়ানদের বংশধর ছিল বলে মনে করা হয়। পর্তুগিজরা ষোড়শ শতকের গোড়ার দিকে তিমুরের সাথে বাণিজ্য শুরু করে এবং ঐ শতাব্দীর মাঝামাঝি সময়ে এখানে তাদের উপনিবেশে স্থাপন করে। এই অঞ্চলে ওলন্দাজদের সাথে সংঘর্ষের ফলে শেষ পর্যন্ত ১৮৫৯ সালে একটি চুক্তি হয় যার জন্য পর্তুগাল দ্বীপের পশ্চিম অর্ধেকাংশ আলাদা করে দেয়। দ্বিতীয় বিশ্বযুদ্ধের সময় ঔপনিবেশিক জাপান পূর্ব তিমোর দখল করে, কিন্তু জাপানি আত্মসমর্পণের পর পর্তুগাল আবার সেখানে তার ঔপনিবেশিক পুণর্বহাল করেছিল।
পূর্ব তিমুর ১৯৭৫ সালের ২৮ নভেম্বর পর্তুগাল থেকে নিজেকে স্বাধীন ঘোষণা করে, কিন্তু তার নয় দিন পরেই পূর্ব তিমুরকে আক্রমণ করে প্রতিবেশী ইন্দোনেশিয়া। তখন দেশটি ইন্দোনেশিয়ার একটি প্রদেশ হিসাবে অন্তর্ভুক্ত হয়। পরবর্তী দুই-দশক সময়ে দখলদার ইন্দোনেশিয়ার শাসনে পরিস্থিতি শান্ত করার একটি কার্যক্রম পরিচালনা করা হয়েছিল। যদিও ইন্দোনেশিয়া পূর্ব তিমুরের দখলের সময় অবকাঠামোগত ক্ষাতে যথেষ্ট পরিমাণে বিনিয়োগ করেছিল, কিন্তু তারপরও অসন্তুষ্টি ব্যাপক বিস্তার লাভ করে। ১৯৭৫ থেকে ১৯৯৯-এর মধ্যে সঙ্ঘাতে প্রায় ১০০,৮০০ জনের মৃত্যু হয়েছিল (প্রায় ১৮,৬০০ হত্যাকাণ্ড এবং খিদে ও অসুস্থতায় মৃত্যূ আরও ৮৪,২০০), যার বেশিরভাগই ইন্দোনেশিয়ান দখলকালে ঘটেছিল।
প্রাক-ঔপনিবেশিক ইতিহাস
তিমুর দ্বীপটিতে অভিবাসনের মাধ্যমে জনবসতি গড়ে ওঠে যা প্রকৃতপক্ষে অস্ট্রালেশিয়াকে গঠন করেছে। ২০১৯ সাল পর্যন্ত, মানব বসতির প্রাচীনতম চিহ্নগুলি ৪৩,০০০ থেকে ৪৪,০০০ বছর পুরানো এবং মানাতুতো শহরের লাইলি গুহায় পাওয়া গেছে। এই প্রাথমিক বসতি স্থাপনকারী জনগোষ্ঠীর উচ্চমানের সমুদ্র দক্ষতা ছিল এবং অস্ট্রেলিয়া ও অন্যান্য দ্বীপগুলিতে পৌঁছানোর জন্য সমুদ্র পাড়ি দেবার প্রয়োজনীয় প্রযুক্তিগুলো জানা ছিল, যেহেতু তারা বিশাল সংখ্যায় টুনার মতো গভীর সমুদ্রের মাছ ধরত এবং খেতো। বিশ্বের প্রাচীনতম মাছ ধরার বড়শিগুলোর একটি জেরিমালাই গুহায় খনন করে পাওয়া যায় যা প্রায় ১৬,০০০ থেকে ২৩,০০০ বছরের পুরনো। বিশ্বাস করা হয় যে তিন দফায় অভিবাসন থেকে বেঁচে যাওয়া মানুষেরা এখনও এ দেশে বাস করে। ভেডো-অস্ট্রালয়েড জাতীয় মানুষকে নৃবিজ্ঞানীরা বলে থাকেন এখানকার প্রথম মানুষ।
প্রায় ৩০০০ খ্রীষ্ট পূর্বাব্দের দিকে, দ্বিতীয় একটি অভিবাসন মেলানেশিয়ানদের এখানে নিয়ে আসে। পূর্বের ভেডো-অস্ট্রোলয়েডের লোকেরা এই সময়ে আরও ভেতরের দিকের পার্বত্য অঞ্চলে ফিরে গিয়েছিল। শেষ অবধি, দক্ষিণ চীন এবং উত্তর ইন্দোচীন থেকে প্রোটো-মালয়রা এ অঞ্চলে আসে। তিমুরীয় পুরাণ অনুযায়ী এদের পূর্বসূরীরা তীমোরের পূর্ব প্রান্ত ঘুরে সমুদ্রপথে দক্ষিণের ভূখণ্ডে পৌঁছেছিল। কিছু গল্পে তিমুরীয় পূর্বপুরুষদের মালয় উপদ্বীপ বা সুমাত্রার মিনাংকাবাউ উচ্চভূমি থেকে এখানে এসে বসতি গড়ার বিবরণ পাওয়া যায় ।
পরবর্তীকালে তিমুরীয়রা আর সমুদ্রে যেত না, বরং তারা স্থল-কেন্দ্রিক মানুষ হয়ে ওঠে যারা অন্যান্য দ্বীপের সাথে খুব কমই যোগাযোগ করত। তিমুর ছিল ছোট দ্বীপপুঞ্জের এমন একটি অঞ্চল যা এখন পূর্ব ইন্দোনেশিয়াকে গঠন করে যেখানে একই রকমভাবে বাস করত স্থল-কেন্দ্রিক কিছু ছোট ছোট জনগোষ্ঠী। বাইরের বিশ্বের সাথে যোগাযোগের মাধ্যম ছিল চীন এবং ভারত থেকে সমুদ্রপথে আসা বিদেশী ব্যবসায়ীরা। বাইরে থেকে এই অঞ্চলে আনা পণ্যগুলির মধ্যে ধাতব পণ্য, চাল, সূক্ষ্ম কাপড় ও মুদ্রা অন্যতম যেগুলো বিনিময় করা হত স্থানীয় মশলা, চন্দন কাঠ, হরিণের শিং, মোম এবং দাসের সঙ্গে।
তিমুরে বেশ কিছু কয়েকটি দুর্গ পাওয়া গিয়েছে যেগুলো ১০০০ থেকে ১৩০০ সালের মধ্যে নির্মান করা হয়েছিল। বিশেষত ক্ষুদ্র তুষারযুগের সময়ে জলবায়ুর পরিবর্তন এবং চন্দনের কাঠের অতিরিক্ত বাণিজ্যের ফলে সে সময়ে সম্পদের নিয়ন্ত্রণ নিয়ে এ অঞ্চলে উত্তেজনা বৃদ্ধি পেয়েছিল বলে মনে করা হয়।
তিমুরের প্রথম লিখিত পরিচিতি পাওয়া যায় ১৩শ শতাব্দীর চীনা ঝু ফান চিতে যা চীনের বাইরে পাওয়া বিভিন্ন পণ্য ও সভ্যতার বর্ণনা দেয়। ঝু ফান চি-তে, তিমুরকে তি-ওয়েন নামে উল্লেখ করা হয় এবং বলা হয় এটি চন্দন কাঠের জন্য বিখ্যাত। ১৩৬৫ সালে, নাগরক্রেতাগামা তিমুরকে মাজাপাহিতের রাজ্যের অন্তর্গত একটি দ্বীপ হিসাবে বলা হয়েছে, যাতে মাজাপাহিত সাম্রাজ্যের স্বর্ণযুগের বিবরণ পাওয়া যায়। যাহোক, ষোড়শ শতাব্দীতে পর্তুগিজ কালানুক্রমিক টোম পাইরেস জাভার পূর্ব দিকের সমস্ত দ্বীপপুঞ্জকে "তিমুর" বলা হত বলে উল্লেখ করেছেন।
প্রথম দিকের ইউরোপীয় অভিযাত্রীদের কাছ থেকে জানা যায় যে দ্বীপটিতে ষোড়শ শতাব্দীর গোড়ার দিকে বেশ কয়েকটি ছোট ছোট সর্দার ও নৃপতি শাসিত রাজ্য ছিল। এদের মধ্যে সবচেয়ে গুরুত্বপূর্ণ হল মধ্য তিমুরের ওয়েহালি রাজ্য, যা তেতুম, বুনাক এবং কেমাক জাতিগোষ্ঠীর দ্বারা বাস্তুকৃত।
পর্তুগিজ শাসন
বাম|থাম্ব| পর্তুগিজ তিমুরের অস্ত্র (1935-1975) পর্তুগিজরাই ইউরোপ থেকে প্রথম এই অঞ্চলে আসে। এরা ছিল ১৫০৯ থেকে ১৫১১ সালের মধ্যে আগত ব্যবসায়ী, যারা এখনকার পান্তে ম্যাকাসারের কাছে এসে পৌছেছিল। তবে, ১৫৫৬ সালে একদল ডোমিনিক ফ্রিয়ার এখানে তাদের মিশনারি প্রতিষ্ঠা করেছিল। সপ্তদশ শতাব্দীর মধ্যে লিফাউ গ্রাম (বর্তমানে ওকুসি ছিটমহলের অংশ) এই এলাকায় পর্তুগিজদের বিভিন্ন কাজকর্মের কেন্দ্রবিন্দুতে পরিণত হয়েছিল। এই সময়ে পর্তুগিজরা তিমুরীয়দেরকে ক্যাথলিক খ্রীষ্টধর্মে রূপান্তরিত করতে শুরু করে। ১৬৪২ সালে পর্তুগিজ ফ্রান্সিসকো ফার্নান্দেসের নেতৃত্বে একটি সামরিক অভিযান শুরু হয়। এই অভিযানের লক্ষ্য ছিল তিমুর রাজাদের শক্তি দুর্বল করা। এমনকি এই অভিযানটি যেহেতু টোপাজদের (ব্ল্যাক পর্তুগিজ) দ্বারা পরিচালিত হচ্ছিল, তাই এটি দেশের অভ্যন্তরে প্রতিটি এলাকাতেই পর্তুগিজ প্রভাব বিস্তার করতে সক্ষম হয়েছিল। ১৭০২ সালে এই অঞ্চলটি আনুষ্ঠানিকভাবে একটি পর্তুগিজ উপনিবেশে পরিণত হয় এবং পর্তুগিজ তিমুর নামে পরিচিত হয়, যখন লিসবন তার প্রথম গভর্নর প্রেরণ করেছিল, লিফাউকে এর রাজধানী হিসাবে ঘোষণা করা হয়। এই অঞ্চলটির উপর পর্তুগিজ নিয়ন্ত্রণ ছিল বিশেষত অভ্যন্তরের পার্বত্য এলাকায়। ডোমিনিকান ফ্রিয়ার্স, মাঝেমধ্যে ডাচ আক্রমণ এবং তিমুরীয়রা নিজেরাই পর্তুগিজদের সাথে বিরোধিতায় লিপ্ত হত। ঔপনিবেশিক প্রশাসকদের নিয়ন্ত্রণ বেশিরভাগ ক্ষেত্রেই দিলির মধ্যে সীমাবদ্ধ ছিল, তাই তাদেরকে সাধারণত প্রথাগতভাবে উপজাতীয় সর্দারদের উপরই নির্ভর করতে হত।
পর্তুগিজদের জন্য পূর্ব তিমুর উনিশ শতকের শেষ অবধি শুধুমাত্র একটি অবহেলিত ব্যবসায়ীক পোস্টের চেয়ে কিছুটা বেশিই ছিল। অবকাঠামো, স্বাস্থ্য এবং শিক্ষায় বিনিয়োগ ছিল ন্যূনতম। এই দ্বীপটিকে তাদের জন্য নির্বাসনের জায়গা হিসাবে দেখা হত যাদেরকে লিসবনের সরকার "সমস্যা" হিসাবে দেখত - এদের মধ্যে রাজনৈতিক বন্দির পাশাপাশি সাধারণ অপরাধীরাও ছিল। পর্তুগিজরা গতানুগতিক লিউরাই (স্থানীয় প্রধানগণ) পদ্ধতিতে শাসন করত। উনিশ শতকের মাঝামাঝি সময়ে কফির রফতানি উল্লেখযোগ্য হয়ে উঠলেও চন্দনকাঠই তখনও মূল রফতানি ফসল হিসাবে থেকে যায়। যে জায়গাগুলিতে পর্তুগিজদের শাসনে জোর দেওয়া হয়েছিল, সেসব জায়গা ছিল নৃশংস ও শোষণমূলক। বিংশ শতাব্দীর শুরুতে, একটি বিশৃঙ্খল গার্হস্থ্য অর্থনীতি পর্তুগিজদের এই উপনিবেশ থেকে আরও বেশি সম্পদ আহরণে উৎসাহিত করে।
স্বাতন্ত্রপন্থী ইউরোশীয় গোষ্ঠী টোপাসদের আক্রমণের কারণে ১৭৬৯ সালে তিমুরের রাজধানী লিফাউ থেকে ডিলিতে স্থানান্তর করা হয়। এদিকে, ওলন্দাজরা দ্বীপের বাকী অংশ এবং আশেপাশের দ্বীপপুঞ্জে উপনিবেশ স্থাপন করে যা এখন ইন্দোনেশিয়া নামে পরিচিত। ১৮৫৯ সালে লিসবন চুক্তির মাধ্যমে পর্তুগিজ তিমুর এবং ডাচ ইস্ট ইন্ডিজের মধ্যে সীমানাটির ব্যাপারে আনুষ্ঠানিকভাবে সিদ্ধান্ত নেওয়া হয়। ওকুসির উত্তর উপকূলের পকেট সহ পূর্ব দিকের অর্ধেকটা পেয়েছিল পর্তুগাল। ১৯১০-১২ সালে পূর্ব তিমুরীয়রা পর্তুগালের বিরুদ্ধে বিদ্রোহ করে। বিদ্রোহীদের দমন করতে মোজাম্বিক থেকে সেনা এবং নৌবাহিনী আনা হয়েছিল। ১৯৪৪ সালে হেগ-এ সুনির্দিষ্ট সীমানাটি আঁকা হয়েছিল, যা এখনকার পূর্ব তিমুর ও ইন্দোনেশিয়ার মধ্যে আন্তর্জাতিক সীমানা হিসাবে এখনও রয়ে গেছে।
যদিও দ্বিতীয় বিশ্বযুদ্ধে পর্তুগাল নিরপেক্ষ ছিল, ১৯৪১ সালের ডিসেম্বরে পর্তুগিজ তিমুর অস্ট্রেলীয় এবং ওলন্দাজ বাহিনী দখল করে নেয়, যদিও তারা জাপানের কাছ থেকে একটি আগ্রাসন প্রত্যাশা করেছিল। অস্ট্রেলিয়ার এই সামরিক হস্তক্ষেপ পর্তুগিজ তিমুরকে প্রশান্ত মহাসাগরীয় যুদ্ধে টেনে নিয়েছিল তবে এটি জাপানিদের আগ্রাসনও কিছুটা কমিয়ে দিয়েছিল। ১৯৪২ সালের ফেব্রুয়ারিতে জাপানিরা যখন তিমুর দখল করে নেয়, তখন ৪০০-শক্তিশালী ডাচ-অস্ট্রেলিয়ান বাহিনী এবং প্রচুর সংখ্যক তিমুরীয় স্বেচ্ছাসেবী যোদ্ধারা এক বছর ব্যাপী এক গেরিলা সংগ্রামে জড়িয়ে পড়েছিল। ১৯৪৩ সালের ফেব্রুয়ারিতে মিত্র বাহিনীকে সরিয়ে নেওয়ার পরে পূর্ব তিমুরীয়রা জাপানের সাথে লড়াই চালিয়ে যায়, শত্রুর সাথে তুলনামূলকভাবে সামান্যই আপোশ করা হয়। এইর ফলে বেসামরিক জনগণকে প্রচুর মূল্য দিতে হয়েছিল: জাপানি বাহিনী বহু গ্রাম পুড়িয়ে দিয়েছে এবং রসদের সরবরাহ বন্ধ করে দেয়। জাপানি দখলদারিত্বের কারণে প্রায় ৪০,০০০-৭০,০০০ তিমুরি মারা যায়।
যুদ্ধের পরে পর্তুগিজ তিমুরকে ফের পর্তুগালের হাতে তুলে দেওয়া হয়, কিন্তু পর্তুগাল তার উপনিবেশকে অবহেলা করে চলল। অবকাঠামো, শিক্ষা এবং স্বাস্থ্যসেবাতে খুব কম বিনিয়োগ করা হচ্ছিল। উপনিবেশটিকে ১৯৫৫ সালে পর্তুগিজ প্রজাতন্ত্রের একটি 'বিদেশস্থ প্রদেশ' হিসাবে ঘোষণা করে। স্থানীয়ভাবে পর্তুগিজ গভর্নর এবং আইন পরিষদের পাশাপাশি স্থানীয় প্রধান বা লিউরাইরাও সরকারের অন্তর্ভুক্ত ছিলেন। তিমুরে শিক্ষিত লোকের সংখ্যা ছিল খুবই কম এবং এমনকি আরও কম লোক পর্তুগালের বিশ্ববিদ্যালয়ে গিয়েছিল ( আর ২০০০ সাল পর্যন্ত এখানে কোনও বিশ্ববিদ্যালয়ও ছিল না)।
এই সময়ে, রাষ্ট্রপতি সুকর্ণোর উপনিবেশ-বিরোধী বাগাড়ম্বরপূর্ণ বক্তব্যসমূহ বাদে পর্তুগিজ তিমুরের প্রতি ইন্দোনেশিয়া তেমন কোনও আগ্রহ প্রকাশ করেনি। এর আংশিক কারণ ছিল ইন্দোনেশিয়া পশ্চিম ইরিয়ানের নিয়ন্ত্রণ অর্জনে ব্যস্ত ছিল, যা বর্তমানে পাপুয়া নামে পরিচিত, এবং ইন্দোনেশিয়ার স্বাধীনতার পরে নেদারল্যান্ডস এর কর্তৃত্ব ধরে রেখেছিল। প্রকৃতপক্ষে, ইন্দোনেশিয়ান কূটনীতিকরা জাতিসংঘে জোর দিয়ে বলেছিলেন যে তাদের দেশ প্রাক্তন নেদারল্যান্ডস ইস্ট ইন্ডিজের বাইরে কোনও অঞ্চল নিয়ন্ত্রণ করতে চায় না, এবং স্পষ্টভাবে পর্তুগিজ তিমুরের কথা সেখানে উল্লেখ করা হয়।
১৫৩৭
১৫৩৭ গ্রেগরীয় বর্ষপঞ্জির একটি সাধারণ বছর।
ওয়াহিদা রেহমান
ওয়াহিদা রেহমান একজন ভারতীয় চলচ্চিত্র অভিনেত্রী যিনি বিংশ শতকের ষাট, সত্তর ও আশির দশকে হিন্দি সিনেমার সফল অভিনেত্রী হিসাবে খ্যাতিলাভ করেছিলেন। তিনি সত্যজিৎ রায়ের অভিযান ছবিতেও অভিনয় করেন। ১৯৭১ সালে বাংলাদেশের মুক্তিযুদ্ধে তিনি দূর থেকে বিশেষ ভূমিকা রেখে স্মরণীয় হয়ে আছেন।
জন্ম
ওয়াহিদা রেহমান ১৯৩৬ সালের ১৪ মে ভারতের তামিলনাড়ু রাজ্যে জন্মগ্রহণ করেন। ওয়াহিদা রেহমান ১৯৫৬ সালে ‘সিআইডি’ ছবিতে অভিনয়ের মধ্য দিয়ে হিন্দি সিনেমার জগতে প্রবেশ করেন। এ ছবির সাফল্যের পর ১৯৫৭ সালে‘পয়সা’ ছবিতে নায়িকার ভূমিকায় অভিনয় করেন। এরপর ষাট, সত্তর ও আশির দশকে তিনি ছিলেন হিন্দি সিনেমার খ্যাতিমান অভিনেত্রী। তিনি সত্যজিৎ রায়ের অভিযান ছবিতেও অভিনয় করেন।
বাংলাদেশের মুক্তিযুদ্ধে অবদান
১৯৭১ সালের ২৫শে মার্চ রাত্রিতে বাংলাদেশে গণহত্যা শুরু হলে মুম্বইয়ের অধিকাংশ সংবাদপত্রে এর সচিত্র সংবাদ প্রকাশিত হয়। মুম্বাইয়ের পেশাজীবী সচেতন মানুষ বাংলাদেশে গণহত্যার প্রতিবাদে ঐক্যবদ্ধ হন। বাংলাদেশকে সহায়তা করার লক্ষ্যে এপ্রিলের প্রথম সপ্তাহে তারা মুম্বাইয়ের সাংবাদিক সুব্রত বন্দ্যোপাধ্যায়ের বাসায় সমবেত হন। সভায় আলোচনাক্রমে মহারাষ্ট্রে ‘বাংলাদেশ এইড কমিটি’ গঠনের সিদ্ধান্ত গৃহীত হয়। কমিটির সভাপতি, সহ-সভাপতি ও অনারেরি সেক্রেটারি মনোনীত হন যথাক্রমে মুম্বাইয়ের ব্যবসায়ী হরিশ মহেন্দ্র, সাংবাদিক সলিল ঘোষ এবং ওয়াহিদা রেহমান। কমিটি মুক্তিযুদ্ধে সমর্থন দানের লক্ষ্যে নানাবিধ ভূমিকা গ্রহণ করে এবং সেখানে ওয়াহিদা রেহমানের ছিল অতুলনীয় অবদান। ওয়াহিদা রেহমানকে বাংলাদেশের প্রবাসী সরকার একটি চিঠি পাঠায়। চিঠির বার্তাবাহক নূরুল কাদিরের মুখে নিরস্ত্র বাঙালির ওপর পাকিস্তানি সেনাবাহিনীর অত্যাচার ও গণহত্যার বিবরণ শুনে তিনি আবেগাপ্লুত হয়ে পড়েন। বার্তাবাহককে মহারাষ্ট্রের তৎকালীন গভর্নর এবং বাংলাদেশ এইড কমিটির প্রধান পৃষ্ঠপোষক নবাব আলী ইয়ার জংয়ের সঙ্গে সাক্ষাতের ব্যবস্থা করেন। তিনি স্বল্পতম সময়ে মুম্বাই চেম্বার অব কমার্স অ্যাণ্ড ইণ্ডাাস্ট্রিজের সভাপতি, মুম্বাই হাইকোর্টের ব্যারিস্টার, প্রখ্যাত ইংরেজি সাপ্তাহিক ব্লিৎজ সহ মুম্বইয়ের বিভিন্ন সংবাদপত্রের সম্পাদকের কাছে ফোন করে, কখনও সরাসরি গিয়ে বাংলাদেশের পক্ষে জনমত গঠনে তৎপরতা চালান। বুদ্ধিজীবী, শিল্পপতি, সম্পাদক এবং মহারাষ্ট্র প্রশাসনের কর্তাব্যক্তি, যাদের ওপর ওয়াহিদা রহমানের ছিল প্রচ্ছন্ন প্রভাব, তাদের কাছেও বাংলাদেশের মুক্তিযুদ্ধের প্রতি সমর্থন আদায়ের জন্য যান। তিনি অসাধারণ সাংগঠনিক দক্ষতায় বাংলাদেশের মুক্তিসংগ্রামের পক্ষে জনমত গঠন ছাড়াও মুম্বাইয়ের চলচ্চিত্রাঙ্গনের সবাইকে মুক্তিযুদ্ধে সহায়তায় এগিয়ে আসতে অনুপ্রাণিত করেন। তার এই অবদানের জন্য ২০১৩ সালে তাকে ‘মুক্তিযুদ্ধ মৈত্রী সম্মাননা’ প্রদান করা হয়।
পুরস্কার
ওয়াহিদা রেহমান ১৯৭১ সালে সেরা অভিনেত্রী হিসেবে ভারতের জাতীয় পুরস্কার লাভ করেন। অন্যান্য পুরস্কারের মধ্যে ১৯৬৬ ও ১৯৬৮ সালে ফিল্ম ফেয়ার, ১৯৯৪ সালে ফিল্ম ফেয়ার আজীবন সম্মননা পুরস্কার, ১৯৭২ সালে পদ্মশ্রী পুরস্কার এবং ২০১১ সালে পদ্মভূষণ পুরস্কার লাভ করেন।
তেলুগু ভাষা
তেলুগু (তেলুগু ভাষায়: తెలుగు, আ-ধ্ব-ব: [ˈt̪elʊgʊ]) একটি দক্ষিণ-কেন্দ্রীয় দ্রাবিড় ভাষা। এটি মূলত ভারতের অন্ধ্র প্রদেশ ও তেলাঙ্গানায় প্রচলিত ও রাজ্য সরকারি ভাষা। এটি সবচেয়ে প্রচলিত দ্রাবিড় ভাষা এবং ভারতে হিন্দি ও বাংলার পর সবচেয়ে বেশি প্রচলিত ভাষা।
পোলিনা কোমার
পোলিনা দিমিত্রিয়েভনা কোমার (Полина Дмитриевна Комар; জন্ম ৪ নভেম্বর ১৯৯৯) হলেন একজন রুশ সমলয় সাঁতারু।
তিনি ২০১৮ সালের ইউরোপীয় অ্যাকোয়াটিক্স চ্যাম্পিয়নশিপে টিম ফ্রি রুটিন প্রতিযোগিতায় স্বর্ণপদক জয়লাভ করেছেন।
৫১নং ওয়ার্ড, ঢাকা দক্ষিণ সিটি কর্পোরেশন
৫১নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৮৭ নং ওয়ার্ড ছিল। ওয়ার্ড নং ৫১ ঢাকা মহানগরের যাত্রাবাড়ী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৪ আসনের অন্তর্গত। এ ওয়ার্ডের বর্তমান কাউন্সিলর হলেন কাজী হাবিবুর রহমান।
বিবরণ
ওয়ার্ড নং ৫১ ঢাকা মহানগরের মীর হাজারীবাগ, ধোলাই পাড়, পাড় গেন্ডারিয়া এলাকা নিয়ে গঠিত।
ভারতের উপরাষ্ট্রপতি নির্বাচন, ২০১৭
ভারতের উপরাষ্ট্রপতি নির্বাচন, ৫ আগস্ট ২০১৭-এ অনুষ্ঠিত হয়েছিল। ভারতের নির্বাচন কমিশন কর্তৃক ঘোষণাটি হয়েছিল।
রাজ্যসভার মহাসচিব শমসের কে. শেরিফ ১৫তম উপরাষ্ট্রপতি নির্বাচনের রিটার্নিং অফিসার হিসাবে দায়িত্ব পালন করেছেন।
উপরাষ্ট্রপতি মহম্মদ হামিদ আনসারি ১০ আগস্ট ২০১৭-এ তার দ্বিতীয় মেয়াদ শেষ করেছেন। ভেঙ্কাইয়া নাইডু নির্বাচনে জয়ী হন এবং ১১ আগস্ট ২০১৭ তারিখে নয়াদিল্লিতে রাষ্ট্রপতি ভবনের দরবার হলে ভারতের ১৩তম উপরাষ্ট্রপতি হিসাবে শপথ নেন।।
বিষ্ণুধর্মোত্তর পুরাণ
বিষ্ণুধর্মোত্তর পুরাণ (সংক্ষেপে বিষ্ণুধর্মোত্তর) হল একটি বিশ্বকোষ-তুল্য হিন্দু ধর্মগ্রন্থ। পৌরাণিক কাহিনি ছাড়াও এই গ্রন্থে বিশ্বতত্ত্ব, সৃষ্টিতত্ত্ব, ভূগোল, জ্যোতির্বিজ্ঞান, জ্যোতিষ, কাল-বিভাজন, প্রতিকূল গ্রহ ও নক্ষত্রের আনুকূল্য লাভের জন্য কৃত্য শান্তিস্বস্তয়নের পদ্ধতি, বংশলতিকা (প্রধানত রাজা ও ঋষিগণের), আদর্শ আচরণবিধি ও রীতিনীতি, শাস্তিবিধান, বৈষ্ণবের কর্বত্য, আইন ও রাজনীতি, যুদ্ধকৌশল, মানুষ ও পশুর রোগচিকিৎসা প্রণালী, খাদ্যবিধি, ব্যাকরণ, ছন্দ ও অলংকারশাস্ত্র, শব্দার্থ, নাট্যকলা, নৃত্য, কণ্ঠ ও যন্ত্রসংগীত এবং শিল্পকলা নিয়েও আলোচনা করা হয়েছে। এই গ্রন্থটিকে বিষ্ণুপুরাণ গ্রন্থের "খিল" অর্থাৎ পরিশিষ্টভাগ বলে মনে করা হয়। বৃহদ্ধর্ম পুরাণে (এক. ২৫. ২৩-২৬) উল্লিখিত আঠারোটি উপপুরাণের তালিকায় এই পুরাণটির নামও পাওয়া যায়।
বিষয়বস্তু
বিষ্ণুধর্মোত্তর পুরাণের যে পুথিগুলি আজ পাওয়া যায়, সেগুলি তিনটি খণ্ডে বিভক্ত। প্রথম খণ্ড ২৬৯টি, দ্বিতীয় খণ্ড ১৮৩টি এবং তৃতীয় খণ্ড ১১৮টি অধ্যায়ে বিভক্ত।
তৃতীয় খণ্ড
তৃতীয় খণ্ডের প্রথম অধ্যায়ে আলোচিত হয়েছে মূর্তিনির্মাণের উৎস এবং শিল্পকলার পারস্পরিক নির্ভরতার কথা। ২য়-১৭শ অধ্যায়ে আলোচিত হয়েছে ব্যাকরণ, শব্দার্থ, ছন্দ ও অলংকারশাস্ত্র। ১৮শ ও ১৯শ অধ্যায়ে কণ্ঠ ও যন্ত্রসংগীতের কথা আলোচিত হয়েছে। ২০শ-৩৪শ অধ্যায়ে নৃত্যকলা ও নাট্যকলার কথা বর্ণিত হয়েছে। ৩৫শ-৪৩শ অধ্যায়ে আলোচিত হয়েছে ভারতীয় চিত্রকলার বিভিন্ন শাখা, পদ্ধতি ও আদর্শগুলি। এই আলোচনা শুধুমাত্র ধর্মীয় পরিপ্রেক্ষিতেই করা হয়নি, বহুলাংশে তা ধর্মনিরপেক্ষ দৃষ্টিভঙ্গি নিয়েও করা হয়েছে। এখানে "দৃশ্য ও কল্পিত বস্তুর রং, আকৃতি ও চিত্রন যে আনন্দ উৎপাদন করে তা ঘোষিত হয়েছে।" ৪৪শ-৮৫শ অধ্যায়ে "প্রতিমালক্ষণ" বা মূর্তিকল্প ব্যাখ্যা আলোচিত হয়েছে। ৮৬শ-৯৩ অধ্যায়ে মন্দির নির্মাণ-সংক্রান্ত আলোচনা অন্তর্ভুক্ত হয়েছে। ৯৪শ-১০৮শ অধ্যায়ে "আবাহন" বা বিগ্রহে দেবতাকে অধিষ্ঠান করানোর বিষয়টি বর্ণিত হয়েছে। ১০৯শ-১১৮শ অধ্যায়ে সংস্কারকার্য ও অনুষ্ঠানবিধি আলোচিত হয়েছে।
স্টেলা ক্র্যামরিশ বলেছেন যে, বিষ্ণুপুরাণের রচনাকাল অন্যূনপক্ষে খ্রিস্টীয়। ৪র্থ শতাব্দীর দ্বিতীয়ার্ধ। কিন্তু বিষ্ণুধর্মোত্তর পুরাণে যে সকল চিত্রকলার কথা আলোচিত হয়েছে সেগুলি খ্রিস্টীয় ৭ম শতাব্দীর সৃষ্টিকর্ম।
মধ্যমাঞ্চল বিকাস ক্ষেত্র, নেপাল
এটি তিনটি অঞ্চল নিয়ে গঠিত::
চিত্রে নেপালের অঞ্চলগুলি
300px|নেপালের বিকাস ক্ষেত্রগুলি
ইন্‌ছন
ইন্‌ছন ঐতিহ্যগতভাবে একটি শিল্পনগরী। কোরীয় যুদ্ধের পরে নতুন একটি জাহাজ ঘাটের পাশাপাশি এখানে কাচের তৈজসপত্র, লোহা ও ইস্পাত ও খনিজ তেল পরিশোধন কারখানা নির্মাণ করা হয়। এছাড়া এখানে বস্ত্র, রাসায়নিক দ্রব্য, লবণ ও কাঠ উৎপাদন করা হয়।  শহরের কাছে অবস্থিত ভাটা-পরবর্তী কর্দমাক্ত নিম্নভূমিগুলিতে অবস্থিত লবণক্ষেত্রগুলি থেকে লবণ নিষ্কাশন করা হয়। এখানে উচ্চ-প্রযুক্তির শিল্পকারখানাও অবস্থিত। ইন্‌ছন বন্দরটিতে বস্ত্র, রেশম, ধাতু, রেলসামগ্রী, খনিজ তেল আমদানি করা হয় এবং এখান থেকে চাল, শিম, জিনসেং, চামড়া, গম, ইলেকট্রনীয় সামগ্রী ও কাগজ রপ্তানি করা হয়। মৎস্য আহরণ বিগত ৫ শতাব্দী ধরে এখন পর্যন্ত স্থানীয় অর্থনীতিতে গুরুত্বপূর্ণ ভূমিকা রেখে চলেছে।
গ্রীষ্মকালে বহু পর্যটক এখানকার সাঁতারের জন্য উন্মুক্ত সমুদ্রসৈকতগুলি এবং উৎকৃষ্টমানের সামুদ্রিক খাবারের আকর্ষণে বেড়াতে আসেন। সোংদো পর্যটনকেন্দ্র, সোরায়ে খাঁড়ি এবং উপকূলবর্তী কাংহোয়া দ্বীপ পর্যটকদের জন্য আকর্ষণীয়।  সোরায়ে খাঁড়িটি এর সামুদ্রিক রন্ধনশৈলীর জন্য সুপরিচিত, যার মধ্যে ফালি করে কাটা কাঁচা মাছ উল্লেখ্য। শহরের উত্তরে অবস্থিত কাংহোয়া দ্বীপটিতে বহু সাংস্কৃতিক ও ঐতিহাসিকভাবে আগ্রহজনক স্থান রয়েছে। ইন্‌ছনের ঐতিহ্যবাহী স্থানীয় পণ্যের মধ্যে জিনসেং ও হোয়ামুনসোক নামের এক ধরনের হোগলা-জাতীয় ঘাসের তৈরি হাতে বোনা ফুলের নকশা-কাটা ঝুড়ি ও পাটি উল্লেখযোগ্য।
ইন্‌ছনে একাধিক বিশ্ববিদ্যালয় রয়েছে, যাদের মধ্যে ১৯৪৬ সালে প্রতিষ্ঠিত কিয়ংগিন জাতীয় শিক্ষা বিশ্ববিদ্যালয়, ১৯৫৪ সালে প্রতিষ্ঠিত ইনহা বিশ্ববিদ্যালয় এবং ১৯৭৯ সালে প্রতিষ্ঠিত ইন্‌ছন বিশ্ববিদ্যালয় উল্লেখ্য।
একটি আন্তর্জাতিক নগরী হিসেবে ইন্‌ছন বহুসংখ্যক বড় মাপের আন্তর্জাতিক সম্মেলনের আয়োজন করেছে, যেমন ২০০৯ সালে অনুষ্ঠিত ইন্‌ছন বিশ্ব মেলা ও উৎসব। ২০১৪ সালে এখানে ১৭তম এশীয় ক্রীড়া প্রতিযোগিতা অনুষ্ঠিত হয়। এখানে পেশাদার ফুটবল ও বেসবল দল রয়েছে। ২০০২ সালের ফুটবল বিশ্বকাপের কিছু খেলা ইন্‌ছনের মুনহাক স্টেডিয়ামে আয়োজন করা হয়। অপেক্ষাকৃত ক্ষুদ্রতক সুনগুই অ্যারেনা পার্কটিকে ২০১১ সালে বিশেষ করে ফুটবলের জন্য নির্মাণ করা হয় এবং এখানে পেশাদারী খেলার আয়োজন করা হয়।
ইন্‌ছন নগরীতে দক্ষিণ কোরিয়ার প্রধানতম সমুদ্রবন্দর ও বৃহত্তম আন্তর্জাতিক বিমানবন্দরটি অবস্থিত হবার সুবাদে নগরীটি কেবল কোরিয়ার জাতীয় পর্যায়েই নয়, বরং সমগ্র উত্তর-পূর্ব এশিয়ার একটি প্রধান পরিবহন কেন্দ্র হিসেবে নিজেকে সুপ্রতিষ্ঠিত করেছে। ইন্‌ছন আন্তর্জাতিক বিমানবন্দরটি ২০০১ সালে প্রতিষ্ঠিত হয় এবং সিউলের কিমপো বিমানবন্দরটিকে প্রতিস্থাপন করে বহির্বিশ্ব থেকে বিমানযোগে দেশটিতে প্রবেশের প্রধানতম বন্দরে পরিণত হয়। ইন্‌ছনে একটি উৎকৃষ্ট পাতালরেল ব্যবস্থা রয়েছে। এটি রেলপথে ও দ্রুতগামী মহাসড়ক ব্যবস্থার মাধ্যমে সিউলসহ অন্যান্য দক্ষিণ কোরীয় নগরীগুলির সাথে সংযুক্ত। ইন্‌ছন বন্দর থেকে চীনের বন্দরগুলিতে আন্তর্জাতিক সমুদ্র ফেরিতে করে গাড়ি পরিবহনের ব্যবস্থা আছে।
ইন্‌ছন এলাকাটিতে নব্য প্রস্তর যুগেও লোকালয় ছিল বলে প্রমাণ মিলেছে। ১৪শ শতকে চোসোন রাজবংশের শাসনের সময়ে এখানে একটি মৎস্যশিকারী বন্দর প্রতিষ্ঠিত হয়। ঐতিহাসিকভাবে ইন্‌ছন নগরীটি বহির্বিশ্বের কাছে দক্ষিণ কোরিয়াকে উন্মুক্ত করে দেশটির অর্থনৈতিক প্রবৃদ্ধিতে বিরাট অবদান রেখেছে। এর ফলে কোরিয়ার আধুনিকায়ন ও শিল্পরাষ্ট্র হিসেবে উত্থান ঘটে। ১৮৮২ সালে পশ্চিমা কূটনীতিকরা প্রথম যে স্থানটি পরিদর্শন করেন, তা ছিল ইন্‌ছন। এর পরের বছরে ১৮৮৩ সালে কোরীয় শান্তিচুক্তির অংশ হিসেবে ইন্‌ছন, বুসা ও ওনসান এই তিনটি বন্দর নগরীকে বৈদেশিক বাণিজ্যের জন্য উন্মুক্ত করে দেওয়া হয়। তখন এখানে মাত্র ৪৭০০ অধিবাসী বাস করত। এরপর এটি একটি আন্তর্জাতিক বাণিজ্যিক বন্দর হিসেবে উন্নতি লাভ করে। ১৯০০ সালে ইন্‌ছন নগরীর সাথে সিউল নগরীর রেল যোগাযোগ প্রতিষ্ঠিত হয়। ১৯১০ থেকে ১৯৪৫ সাল পর্যন্ত এটি জাপানি দখলে ছিল। এসময় এর নাম বদলে জিনসেন রাখা হয়। জাপানি শাসনের সময় জিনসেন তথা ইন্‌ছন একটি আধুনিক সমুদ্রবন্দরে রূপান্তরিত হয়। জাপানিরা বন্দরের বিভিন্ন সুব্যবস্থা ও সংশ্লিষ্ট শিল্পখাতগুলির উন্নতি সাধন করে। তারা জোয়ারের পানি ধরে রাখার জন্য জলাধার নির্মাণ করে বন্দরটিকে ১০ মিটার উঁচু জোয়ারের পানি থেকে রক্ষা করার জন্য সুরক্ষামূলক সমাধান প্রদান করে। ১৯৫০-৫৩ সালে উত্তর কোরিয়া ও দক্ষিণ কোরিয়ার মধ্যে সংঘটিত কোরীয় যুদ্ধের সময় এখানে ১৯৫০ সালের সেপ্টেম্বর মাসের মাঝামাঝি মার্কিন সমরনেতা জেনারেল ডগলাস ম্যাকার্থারের নেতৃত্বে জাতিসংঘের সেনারা সফলভাবে অবতরণ করে। এটি ছিল যুদ্ধের একটি মোড় ঘুরিয়ে দেওয়া একটি ঘটনা, যার সুবাদে সিউল মুক্ত করা সম্ভব হয়েছিল। এই অবতরণের ঘটনাটি স্মরণ করার জন্য ইন্‌ছনের চাইউ উদ্যানে বন্দরের দিকে মুখ করে ম্যাকার্থারের একটি বিশাল মূর্তি স্থাপন করা হয়। উপকূলীয় বন্দর নগরী ও দক্ষিণ কোরিয়ার রাজধানী সিউল নগরীর খুব কাছে অবস্থিত হবার সুবিধাগুলির জন্য ২০শ শতকের দ্বিতীয়ার্ধে এসে ইন্‌ছন নগরীটির প্রবৃদ্ধি অব্যাহত থাকে।
আল মাহদি মসজিদ
ইয়েমেন এর ঐতিহাসিক পুরানো শহর সানা'র একটি ঐতিহাসিক মসজিদ হ'ল Mosque of the Dome of the Mahdi বা আল-মাহদী মসজিদ (আরবি: جامع قبة المهدي)। এটি পুরানো শহর সানা'র বিভিন্ন ইউনেস্কো ওয়ার্ল্ড হেরিটেজ সাইটের মধ্যে একটি। এটি পশ্চিম সারার জেলার আল-কারিম আল-মাহদি এলাকায় অবস্থিত। এটি ১৬৫১ সালে ইমাম মাহদী আব্বাস বিন মনসুরের আদেশে নির্মিত হয়েছিল।  মসজিদের সমাধিক্ষেত্র ১৭৬৮ সালে ইমাম মাহদী আব্বাসের মৃত্যুর পরে তৈরি হয়।
অ্যাঞ্জেলবেবি
অ্যাঞ্জেলা ইয়েং উইং (জন্ম ২৮ ফেব্রুয়ারি ১৯৮৯), তার মঞ্চ নাম অ্যাঞ্জেলবেবি দ্বারা বেশি পরিচিত, একজন হংকং মডেল, অভিনেত্রী এবং গায়ক। ২০১৩ সালে, তাকে সাউদার্ন মেট্রোপলিস ডেইলি দ্বারা নতুন চার ড্যান অভিনেত্রীদের একজন হিসাবে নির্বাচিত করা হয়েছিল। ২০১৬ সালে, তিনি ব্লকবাস্টার চলচ্চিত্র মজিন: দ্য লস্ট লিজেন্ডে তার ভূমিকার জন্য শ্রেষ্ঠ পার্শ্ব অভিনেত্রীর জন্য হানড্রেড ফ্লাওয়ারস পুরস্কার জিতেছিলেন। তিনি বৈচিত্র্যপূর্ণ শো কিপ রানিং-এর একজন কুশলী সদস্য।
ক্রিশ্চিয়ান কলসন
ক্রিশ্চিয়ান কলসন (জন্মঃ ১৫ সেপ্টেম্বর ১৯৬৮) একজন ব্রিটিশ চলচ্চিত্র প্রযোজক। ২০০৮ সালে প্রযোজিত চলচ্চিত্র স্লামডগ মিলিয়নিয়ারের জন্যে তিনি অনেক পরিচিত হন। চলচ্চিত্রটি তাকে এনে দিয়েছে অসংখ্য পুরস্কার যেমন — শ্রেষ্ঠ চলচ্চিত্রের জন্যে একাডেমি পুরস্কার, গোল্ডেন গ্লোব পুরস্কার এবং বাফটা পুরস্কার।
বারপাড়া ইউনিয়ন, কুমিল্লা সদর দক্ষিণ
বারপাড়া বাংলাদেশের কুমিল্লা জেলার অন্তর্গত কুমিল্লা সদর দক্ষিণ উপজেলার একটি ইউনিয়ন।
অবস্থান ও সীমানা
কুমিল্লা সদর দক্ষিণ উপজেলার দক্ষিণ-পশ্চিমাংশে বারপাড়া ইউনিয়নের অবস্থান। এ ইউনিয়নের উত্তরে বিজয়পুর ইউনিয়ন ও চৌয়ারা ইউনিয়ন, পূর্বে জোড়কানন পশ্চিম ইউনিয়ন, দক্ষিণ-পূর্বে চৌদ্দগ্রাম উপজেলার কাশিনগর ইউনিয়ন, দক্ষিণে লালমাই উপজেলার ভুলইন উত্তর ইউনিয়ন ও বাগমারা উত্তর ইউনিয়ন এবং পশ্চিমে বরুড়া উপজেলার শিলমুড়ী দক্ষিণ ইউনিয়ন ও শিলমুড়ী উত্তর ইউনিয়ন অবস্থিত।
প্রশাসনিক কাঠামো
বারপাড়া ইউনিয়ন কুমিল্লা সদর দক্ষিণ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কুমিল্লা সদর দক্ষিণ থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
আম্বেদকর নগর জেলা
আম্বেদকর নগর হল ভারতের উত্তর প্রদেশ রাজ্যের একটি জেলা। এই জেলাটি অযোধ্যা বিভাগের অন্তর্গত। এই জেলাটি ১৯৯৫ সালের ২৯ সেপ্টেম্বর তৎকালীন ফৈজাবাদ জেলা (বর্তমানে অযোধ্যা জেলার) অংশ ছিল। এই জেলাটি তৎকালীন মুখ্যমন্ত্রী মায়াবতী ভীমরাও আম্বেদকরের স্মরণে নামকরণ করেছিলেন। আম্বেদকর নগর জেলার মোট আয়তন ২৩৫০ বর্গকিলোমিটার।
অবস্থান
আম্বেদকর নগর উত্তর প্রদেশের উত্তর-পূর্ব অংশে অবস্থিত। এই জেলাটি ২৬°৯' থেকে ২৬°৪০' উত্তর অক্ষাংশ এবং ৮২°১২' থেকে ৮৩°০৫' পূর্ব দ্রাঘিমাংশে অবস্থিত। জেলাটির মোট ভৌগোলিক আয়তন প্রায় ২৩৫০ বর্গকিলোমিটার। পূর্ব থেকে পশ্চিমে জেলার মোট দৈর্ঘ্য প্রায় ৭৫ কিমি এবং উত্তর থেকে দক্ষিণে প্রস্থ প্রায় ৪২ কিমি।
সরায়ু নদী হল প্রধান নদী এবং এটি জেলার উত্তর সীমানায় অবস্থিত। তাণ্ডা, রাজেসুলতানপুর, রামনগর এবং বাশখারি ব্লকগুলি এই নদীর ধারে অবস্থিত এবং এর জল সেচের জন্য ব্যবহার করা হয়। দেবহাট লেক, রাজেসুলতানপুর লেক এবং হংসওয়ার লেক থেকে বাশখারি ব্লকে সেচের জন্য জল ব্যবহার করা হয়। কাটেহারি ব্লকে দারভান লেকের জল সেচের জন্য ব্যবহার করা হয়। আকবরপুর শহরটি টনস (তমসা) নদীর তীরে অবস্থিত যা শহরটিকে আকবরপুর এবং শাহজাদপুর দুটি অংশে বিভক্ত করেছে।
জলবায়ু
এই জেলার জলবায়ু পূর্ব উত্তর প্রদেশের সাথে সাদৃশ্যপূর্ণ। এই জেলার জলবায়ুকে তিনটি ঋতুতে ভাগ করা যেতে পারে। শীত ঋতু নভেম্বর থেকে ফেব্রুয়ারি পর্যন্ত স্থায়ী হয়। নভেম্বর মাসে উচ্চচাপ বলয়টি উত্তর-পশ্চিম ভারত থেকে বিস্তৃত হয়ে সমগ্র উত্তর প্রদেশকে জুড়ে দেয়। এই মাসে তাপমাত্রা হ্রাস পায় সর্বোচ্চ এবং সর্বনিম্ন যথাক্রমে ৩২.১৫ °C এবং ৮.৯৫ °C ।
জনসংখ্যা
২০১১ সালের ভারতীয় জনগণনা অনুসারে আম্বেদকর নগর জেলার জনসংখ্যা ২,৩৯৭,৮৮৮ জন। জনসংখ্যায় এটি ভারতে ১৮৬তম জেলায় স্থান পেয়েছে (মোট ৬৪০টি জেলার মধ্যে)। এর জনসংখ্যার ঘনত্ব প্রতি বর্গকিলোমিটারে ১,০২১ জন (প্রতি বর্গমাইলে ২,৬৪০ জন) বাসিন্দা রয়েছে। ২০০১-২০১১ এর দশকে জেলার জনসংখ্যার বৃদ্ধির হার ছিল ১৮.৩৫%। আম্বেদকর নগর প্রতি ১০০০ পুরুষের জন্য ৯৭৬ জন মহিলা লিঙ্গ অনুপাত রয়েছে এবং সাক্ষরতার হার ৭৪.৩৭%।
ধর্ম
হিন্দুধর্ম হল আম্বেদকর নগর জেলার প্রধান ধর্ম যেখানে ১.৯৮৫.৬৫৪ জন হিন্দু (৮২.৮১%)। ইসলাম ৪০১,৬৭৮ জন মুসলিম (১৬.৭৫%) সহ দ্বিতীয় বৃহত্তম ধর্ম। অন্যান্য ধর্মের মধ্যে রয়েছে ২.৫৩৬ জন খ্রিস্টান (০.১১%), ১.৮১৭ জন বৌদ্ধ (০.০৮%), ৮৬৯ জন শিখ (০.০৪%), ২৩৫ জন জৈন (০.০১%)।
এই জেলার সরকারী ভাষা হিন্দি এবং উর্দু। আম্বেদকর নগর জেলার সর্বাধিক কথ্য ভাষা হল হিন্দি এবং আওয়াধি।
অর্থনীতি
আম্বেদকর নগর জেলা টেক্সটাইল শিল্প, পাওয়ার প্লান্ট, চিনি শিল্প এবং সিমেন্ট উৎপাদন কেন্দ্রের জন্য পরিচিত। তাণ্ডা শহর "তাণ্ডা টেরিকট" এর জন্য সুপরিচিত। এই জেলার প্রধান অর্থনৈতিক পরিকাঠামো হল কৃষিভিত্তিক শিল্প, ছোট প্রতিষ্ঠান, পাওয়ার লুম এবং কৃষিকাজ। তাণ্ডার কাছে মখদুম নগর এলাকায় এনটিপিসির তাণ্ডা তাপবিদ্যুৎ কেন্দ্র নামে পরিচিত। এই জেলার আকবরপুরে একটি চিনির কারখানা রয়েছে ।
মুনি (তামিল চলচ্চিত্র)
মুনি ২০০৭ সালে মুক্তি পাওয়া তামিল ভাষায় নির্মিত একটি ভৌতিক ও কমেডি ধাঁচের চলচ্চিত্র। চলচ্চিত্রটি পরিচালনা করেছেন অভিনেতা রাঘব লরেন্স। ভৌতিক এ ছবিটি ভারত ও ভারতের বাইরে ১৫ কোটি রূপি আয় করে। ২০০৭ সালের ৯ মার্চ তামিল ও একই সাথে অনুদিত তেলুগু ভাষায় ছবিটি মুক্তি পায়। পরবর্তীতে এ ছবির আরো দু'টি ধারাবাহিক তৈরি হয়। মুনি ২: কাঞ্চনা (কাঞ্চনা নামে পরিচিত) ২০১১ সালের ১৫ জুলাই এবং মুনি ৩: গঙ্গা (কাঞ্চনা ২ নামে পরিচিত) ২০১৫ সালের ১৬ এপ্রিল মুক্তি পায়।
৫২নং ওয়ার্ড, ঢাকা দক্ষিণ সিটি কর্পোরেশন
৫২নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৮৮ নং ওয়ার্ড ছিল। ওয়ার্ড নং ৫২ ঢাকা মহানগরের কদমতলী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৪ আসনের অন্তর্গত। এ ওয়ার্ডের বর্তমান কাউন্সিলর হলেন মোঃ রুহুল আমিন।
বিবরণ
ওয়ার্ড নং ৫২ ঢাকা মহানগরের মুরাদপুর- ১ (হোল্ডিং নং- ১-৪৬), মুরাদপুর ২, ৩ এবং ৪ এলাকা নিয়ে গঠিত।
সারু ব্রিয়ারলি
তাঁঁর অভিজ্ঞতার, একটি আত্মজীবনীমূলক বিবরণ আ লঙ ওয়ে হোমপ্রকাশিত হয় ২০১৪ সালে এবং ২০১৬ সালে বইটি চিত্রায়িত হয়। নিকলে কিডম্যান তার দত্তক মায়ের ভূমিকায়, সারু ব্রিয়ারলি এবং দেব প্যাটেল সারুর ভূমিকায় অভিনয় করেন।
পটভূমি
সারু, শেরু মুন্সী খান [1]এর নামে, মধ্যপ্রদেশেরখান্দোওয়া র আশপাশে গণেশ তিলাইয়ে জন্মগ্রহণ করেন। সে যখন ছোট ছিল তার বাবা, তার মাকে ত্যাগ করে চলে যাওয়ায় , পরিবারটি দারিদ্র্যের মধ্যে পড়ে। তার মা স্ংসার চালানোর জন্য গাঁথনীর কাজ করতেন, কিন্তু যথেষ্ট টাকা উপার্জন না হওয়ায়, বাচ্চাদের বিদ্যালয়ে পাঠাতে এবং রোজ খাবার যোগাড় করতে পারতেন না। মাত্র ৫ বছর বয়সে সারু এবং তার বড় দুই ভাই গুড্ডূ এবং কালু রেলওয়ে স্টেশনে খাদ্য এবং অর্থের জন্য ভিক্ষাবৃত্তি শুরু করে। গুড্ডু কখনও কখনও রেল বগির মেঝে সাফাইয়ের কাজ পেত।
এক সন্ধ্যায়, গুড্ডু বলে যে সে খান্দোওয়া থেকে রেলে, ৭০ কিলোমিটার (৪৩ মাইল) দক্ষিণে বুরহানপুর শহরে যাচ্ছে। সারু তার সঙ্গে যেতে চাওয়ায়, গুড্ডু সহমত হয়। রেল যখন বুরহানপুর পৌছয়, সারু প্রচণ্ড ক্লান্ত থাকায় প্ল্যাটফর্মে চেয়ারে ঘুমিয়ে পড়ছিল। গুড্ডু শীঘ্রই ফিরে আসবে বলে তাকে, ওখানেই অপেক্ষা করতে বলে এবং সারু বহুক্ষণ পর্য্যন্ত গুড্ডু ফিরে না আসায় অধীর হয়ে সামনে দাঁঁড়ানো একটি বগীতে উঠে পড়ে। দাদা ফিরে আসবে ভেবে, সে ঘুমিয়ে পড়ে। ঘুম ভাঙতে, দরজা বন্ধ থাকায়, সারু কোথাও নামতে পারে না এবং সে অবশষে কলকাতার হাওড়া রেলওয়ে স্টেশনে পৌছয়। কেউ দরজা খুলে দেয়ায় সারু স্টেশনে নেমে পালায়, কিন্তু জানতে পারে না সে তার আদি শহর থেকে প্রায় ১,৫০০ কিলোমিটার (৯৩০ মাইল) থেকে দুরে পৌছেছে।
সারু বিভিন্ন ট্রেনে চেপে বাড়ী ফেরার চেষ্টা করতে থাকে কিন্তু ট্রেনগুলি শহরতলি ট্রেন হওয়ায়, সেগুলি শেষমেস হাওড়া রেলওয়ে স্টেশনে ফেরত আসত। এক/ দুই সপ্তাহ, হাওড়া রেলওয়ে স্টেশনের কাছাকাছি থেকে, রাস্তায় ফেলে দেওয়া খাবার খুঁঁজে খেয়ে সারু টিকে থাকে। এইভাবে দিনের পর দিন গৃহহীন হয়ে থাকার পর, কলকাতার রাস্তায় একজন রেলওয়ে কর্মী, তাকে খাদ্য ও আশ্রয় দেয়, রেলওয়ে কর্মীটি যখন সারুকে তার একজন বন্ধুকে দেখায়, সারুর ব্যাপারটি ঠিক লাগেনা, সে সেখান থেকে পালায়। তারা দুজন সারুকে তাড়া করলেও সারু পালাতে সক্ষম হয়
অবশেষে সারুর একটি কিশোরের সঙ্গে দেখা হয় যে তাকে পুলিশ স্টেশনে নিয়ে যায় এবং সম্ভাব্য হারানো শিশু হিসাবে রিপোর্ট লেখায়। পুলিশ সারুকে পরিত্যক্ত শিশুদের হোমে পাঠায়, যেখান থেকে সপ্তাহ খানেক পরে ইন্ডিয়ান সোসাইটি ফর স্পনসরশিপ এণ্ড এডোপসানে পাঠান হয়। সেখানে কর্মীরা তাকে তার পরিবারে ফেরত পাঠানোর চেষ্টা করে, কিন্তু সারু তার আদি শহরের বিষয়ে বিশেষ না জানার দরুন তাকে নিরুদ্দেশ শিশু হিসাবে ঘোষণা করা হয়। পরবর্তীকালে তাকে, অস্ট্রেলিয়ার তাসমানিয়ার হোবার্ট নিবাসি ব্রিয়ারলি পরিবার দত্তক নেন।
এরই মধ্যে তার মা কমলা মুন্সি তার দুই নিরুদ্দেশ ছেলের সন্ধান করতে থাকেন। কিছু সপ্তাহে যখন তার ছেলেরা ঘরে ফেরত আসেনা, পুলিশ জানায় বুরহানপুরের অনতিদুরে রেললাইনে গূড্ডুর মৃতদেহ পাওয়া গেছে। তিনি তখন তাঁঁর সীমিত শক্তি দিয়ে বিভিন্ন জায়গায় ট্রেনে করে গিয়ে সারুকে খুঁজতে থাকেন এবং সারুর ফেরার প্রত্যাশায় প্রত্যেক সপ্তাহে মন্দিরে ধূপ এবং গোলাপের পাপড়ি নিবেদন করতেন।
সারুর সপরিবারের জন্য অনুসন্ধান
সারু হোবার্টে তার অস্ট্রেলিয়ান বাবা ও মায়ের দ্বারা দত্তক নেওয়া আরো একটি ভারতীয় ছেলে, মনোতোষের সঙ্গে, একটি গতানুগতিক অস্ট্রেলীয় ছেলে হিসাবে বড় হয়ে ওঠেন। সারু, ইংরেজি শিখে শীঘ্রই হিন্দি ভুলে যান। তিনি ক্যানবেরাতে অস্ট্রেলিয়ান ইন্টারন্যাশনাল হোটেল স্কুলে ব্যবসা এবং আতিথেয়তা নিয়ে পড়াশুনা করেন। বড় হবার পর, তিনি বহু মাস ধরে অনেক ঘণ্টা ব্যয় করে বুরহানপুরের নিকটবর্তী এলাকার অস্পষ্ট স্মৃতির ও স্যাটেলাইট ছবির সাহায্যে গুগল আর্থ এ হাওড়া স্টেশন থেকে বেড়োন রেললাইনগুলি নজর করতে থাকেন। যদিও বুরহানপুর স্টেশনটির নামের শুধুমাত্র আদ্যাক্ষর 'বু' মনেছিল। ২০১১ সালে এক দিন রাতে, তিনি গুগল মানচিত্রে খুঁজতে খুঁজতে একটি ছোট রেলওয়ে স্টেশনে এসে পড়েন যেটি তার শৈশবের মনে থাকা একটি স্টেশন, যেখানে তিনি একটি খালি গাড়িতে আটকা পড়ে ছিলেন, তার ফোনেটিক বানানের কাছাকাছি মিলে যায়; স্টেশনটির নাম ছিল বুরহানপুর। স্যাটেলাইট ইমেজ ধরে উত্তর দিকে এগোতে তিনি খান্দোওয়া স্টেশনটি পান। যদিও এই নামটি তার স্মরণে ছিলনা কিন্তু রেললাইনের কাছে একটি ঝর্ণা যেখানে তিনি খেলা করতেন, সেটি চিনতে পেরে, তার হারিয়ে যাওয়া পরিবারের সঙ্গে যেখানে থাকতেন সেই রাস্তাটি ছবিতে দেখে চিহ্নিত করতে পারেন।
সারু খান্দোওয়া ভিত্তিক একটি ফেসবুক দলের সঙ্গে যোগাযোগ করেন। ফেসবুক দলটি প্রত্যয় করে যে খান্দোওয়া প্রকৃতপক্ষে তার আদি শহর হতে পারে।
সারু তখন ভারতের খান্দোওয়াতে আসেন এবং হোবার্টে তোলা, তার শৈশবের ছবি দেখিয়ে ২৫ বছর আগে কোন পরিবারের ছেলের নিখোঁজ সম্পর্কে স্থানীয়দের জিজ্ঞেস করতে থাকেন। তাদের সাহায্যে শীঘ্রই, তিনি তার মায়ের কাছে পৌছন। সেখানে তিনি তার জীবিত ভাই বোন কালু ও সাকিলার সঙ্গে মিলিত হন, যারা তখন একজন ম্যানেজার এবং শিক্ষিকা। সারু ও তার ভাই গুড্ডু নিখোঁজ হওয়ার পর বাকী দু সন্তানকে তাদের মা পড়াতে সমর্থ হয়েছিলেন। পরিবারের এই পূনর্মিলন ভারতীয় ও আন্তর্জাতিক মাধ্যমে খুব সাড়া ফেলেছিল।
বর্তমান অবস্থা
সারু এখন হোবার্টেই বসবাস করেন। তিনি এবং তার ভারতীয় পরিবার, তার বড় ভাই কালুর প্রতিবেশীর একটি কম্পিউটারের সুবিধা গ্রহণ করে, এখন নিয়মিত যোগাযোগ করতে সক্ষম হন। তিনি তার মার জন্য একটি বাড়ি কেনার আশা রাখেন, যাতে তার মাকে, যে কাঁচা ঘরটিতে তিনি থাকেন তার ভাড়া দেওয়ার জন্য সাফাইয়ের কাজ করতে না হয়।
সারু তার পরিবারের সঙ্গে দ্বিতীয়বার মিলিত হন। তিনি পঁঁচিশ বছর আগের যাত্রাটিকে মনে করতে, মুম্বাই, কলকাতার একটি রেল পরিসেবা, কলকাতা মেইলে রেলের প্রথম শ্রেণীতে পুনরায় ভ্রমণ করেন।
২০১২ সালে সারু তার বই ' আ লং ওয়ে হোম', যাতে তিনি তার পাঁচ-বছর-বয়সে হারিয়ে যাওয়ার দুঃসহ অভিজ্ঞতা, পরে একটি অস্ট্রেলিয়ান পরিবার দ্বারা দত্তক নেওয়াএবং তার ভারতীয় পরিবারকে খুজে বের করার অভিজ্ঞতা বর্ণনা করেন, সেটি সম্পূর্ণ করেন।
ষষ্ঠ মুহাম্মদ (মরক্কো)
৬ষ্ঠ মোহাম্মদ (محمد السادس, Amazigh: ⵎⵓⵃⵎⵎⴷ ⵡⵉⵙ ⵚⴹⵉⵚ; জন্ম: ২১ আগস্ট ১৯৬৩ খৃঃ) হলেন মরক্কোর বর্তমান বাদশাহ। তার পিতা মরক্কোর বাদশা ২য় হোসাইনের মৃত্যুর পর জুলাই ২৩, ১৯৯৯ খৃঃ তিনি ক্ষমতায় অধিষ্ঠিত হন। তিনি জর্ডানের বাদশাহ ২য় আব্দুল্লাহ,  ইরানের বাদশাহ আলী খামেনেয়ী,  ব্রুনেই সুলতান হাসানাল বলকিয়াহ, সাদ্দাম হুসাইন, রেজেপ তাইয়িপ এরদোয়ান, ইলহাম আলিয়েভ, মুয়াম্মর গাদ্দাফি, হাফেজ আল-আসাদ ও মিশর-সুদানের প্রাক্তন বাদশাহ দ্বিতীয় ফুয়াদ এর ভাতিজা। তিনি হজরত হাসান ইবনে আলী (রা.) এর ৪০তম বংশধর।
বাল্যকাল ও শিক্ষা
মোহাম্মদ হলেন মরক্কোর বাদশাহ দ্বিতীয় হাসানের সন্তানদের মধ্যে দ্বিতীয় এবং তার দ্বিতীয় স্ত্রী লায়লা লতিফা হাম্মউয়ের প্রথম সন্তান।[3] জন্মের দিনই মোহাম্মদ রাজ্যের উত্তরাধিকারী এবং রাজপুত্র ঘোষিত হন।[4] তাকে শিশুকাল হতেই ধর্মীয় এবং রাজনৈতিক শিক্ষাদানের ক্ষেত্রে তার পিতা ছিলেন অত্যন্ত তৎপর, চার বছর বয়স হতেই তিনি রাজ প্রাসাদে কোরআনের পাঠ গ্রহণ করতে শুরু করেন।[1] রয়েল কলেজে মোহাম্মদ তার প্রাথমিক শিক্ষা সম্পন্ন করেন এবং আগদালস্থ ৭ম মোহাম্মদ বিশ্ববিদ্যালয় হতে 1985 সালে আইন বিষয়ে স্নাতক ডিগ্রি অর্জনের পূর্বে তিনি 1981 সালে স্নাতক পূর্ব ডিগ্রি লাভ করেন রয়েল কলেজ হতে। তার গবেষণাপত্রের বিষয় ছিল “দ্যা আরব-আফ্রিকান ইউনিয়ন এন্ড দ্যা স্ট্র্যাটেজি অব দ্যা কিংডম অব মরক্কো ইন ম্যাটার্স অব ইন্টারন্যাশনাল রিলেশান।[1]  তিনি ইম্পেরিয়াল কলেজ এন্ড ইউনিভার্সিটিতেও পড়াশোনা করেন এবং মরক্কোর  রয়েল আর্মির কর্নেল মেজর পদে 1985 সালের 26 নভেম্বর কমিশন লাভ করেন  । তিনি 1994 সাল পর্যন্ত রাজকীয় সশস্ত্রবাহিনীর অফিস কোঅর্ডিনেটর হিসাবে কর্মরত ছিলেন। [4] মোহাম্মদ প্রথম বারের মত পলিটিক্যাল সায়েন্সে  সার্টিফিক্যাট ডিইচ্যুডিজ সুপেরিয়রর্স (সিইএস) অর্জন করেন 1987 সালে। অতপর 1988 সালের জুলাইতে পাবলিক ল’ বিষয়ে তিনি ডিপ্লোমা ডিইচ্যুডিজ এ্যাপ্রোফন্ডিজ (ডিইএ) সনদ লাভ করেন । অতপর 1988 সালের জুলাইতে পাবলিক ল’ বিষয়ে তিনি ডিপ্লোমা ডিইচ্যুডিজ এ্যাপ্রোফন্ডিজ (ডিইএ) সনদ লাভ করেন । প্রথমে 1988 সালের নভেম্বরে তিনি  জ্যাকুইস ডিলরর্স এর সাথে ব্রাসেলসে প্রশিক্ষণ গ্রহণ করেন, যিনি ইউরোপিয়ান কমিশনের প্রেসিডেন্ট ছিলেন। [1]
মোহাম্মদ 1993 সালের 29 অক্টোবর ফ্রান্সের ইউনির্ভাসিটি অব নাইস সোপিয়া এন্টিপোলিশ হতে সম্মানের সাথে পিএইচডি ডিগ্রি অর্জন করেন। তার গবেষণার বিষয় ছিল ইইসি-মাগরেব রিলেশান [1] তিনি আর্মির মেজর জেনারেল পদে উন্নতি লাভ করেন জুলাই 12, 1994 তারিখে। জুলাই 12, 1994 তারিখে তিনি সেনাবাহিনীর মেজর জেনারেল পদে উন্নতি লাভ করেন। এবং একই বছর তিনি হাই কাউন্সিল অব কালচার-এর সভাপতি ও মরক্কোর সেনাবহিনীর সর্বাধিনায়ক নিযুক্ত হন। তিনি আরবি, ইংরেজি, স্পেনিশ এবং ফ্রেঞ্চ ভাষায় কথা বলতে পারদর্শী। [6]
ক্ষমতা গ্রহণ
জুলাই 23, 1999 সালে মোহাম্মদ তার পিতার স্থলে বাদশা নিযুক্ত হন এবং 30 জুলাই রাবেত-এ রাজ সিংহাসনে আরোহণ করেন। [4]
পরিবার
ষষ্ঠ মুহাম্মদের একমাত্র ভাই হলেন যুবরাজ মৌলায়ী রাশিদ এবং তিন বোন হলেন যথাক্রমে রাজকন্যা লাল্লা মারিয়ম, রাজকন্যা লাল্লা আসমা ও রাজকন্যা লাল্লা হাসনা। তিনি রাবাতে মার্চ 21, 2002 তারিখে সালমা বান্নাইয়ের (রাজকন্যা লাল্লা সালমা) সাথে বিবাহ বন্ধনে আবদ্ধ হন। বান্নাইকে তার বিবাহ উপলক্ষে রাজকীয় রীতি অনুযায়ী ব্যক্তিগত উপাধি রাজকন্যা প্রদান করা হয়। তাদের রয়েছে দুই সন্তান যথা: যুবরাজ মৌলায়ী হাসান যিনি ২০০৩ সালের ৮ মে জন্মগ্রহণ করেন এবং রাজপুত্র রাজকন্যা লাল্লা খাদিজা যিনি জন্মগ্রহণ করেন ফেব্রুয়ারি ২৮, ২০০৭ খৃষ্টাব্দে। যদিও মোহাম্মদের জন্মদিনে তার চাচার মৃত্যুর কারণে আনুষ্ঠানিকতা পরিহার করা হয়, তবে সেখানে দিনটিতে গণছুটি পালিত হয়।
সমন্বিত দল (দ্ব্যর্থতা নিরসন)
সমন্বিত দল বলতে যাদের বোঝানো হতে পারে —
শ্বেত নীল (রাজ্য)
থাম্ব|জেলা: ১. আদ দুয়িম ২. আল গুতায়না ৩. কোস্তি ৪. আল জাবালিয়ান শ্বেত নীল (النيل الأبيض An Nīl al Ābyaḍ) সুদানের ১৮ টি উইলিয়ত বা রাজ্যের মধ্যে একটি। এর আয়তন ৩৯,৭০১ কিলোমিটার২ এবং আনুমানিক জনসংখ্যা ১,১৪০,৬৯৪ জন (২০০৮)। ১৯৯৪ সাল থেকে রাবাক রাজ্যটির রাজধানী। অন্যান্য গুরুত্বপূর্ণ শহরগুলির মধ্যে রয়েছে কোস্তি এবং আদ দুয়িম।
সমন্বিত দল (দ্ব্যর্থতা নিরসন)
১৯৯২ সালে অলিম্পিক গেমসে অংশগ্রহণের জন্য সাবেক সোভিয়েত ইউনিয়নের ১২টি দেশ মিলে গঠিত :
অগ্রহায়ণ (হিন্দু মাস)
অগ্রহায়ণ বা মার্গশির্ষ, (आग्रहायण বা मार्गशिर्ष) হল হিন্দু পঞ্জিকার নবম মাস। ভারতের জাতীয় নাগরিক দিনপঞ্জি তেও অগ্রহায়ণ বছরের নবম মাস। এটি ২১ নভেম্বর শুরু হয় এবং ২০ ডিসেম্বর শেষ হয়। মার্গশির্ষ বৈদিক যুগ থেকেই পরিচিত মৃগশিরা নক্ষত্রের সাথে সম্পর্কিত (নক্ষত্রবাদ)। তামিল ভাষায়, মার্গাসীরসা মার্গাহি নামেও পরিচিত।
শ্বেত নীল (রাজ্য)
রাজ্য প্রশাসনিকভাবে চারটি জেলায় বিভক্ত:
সমন্বিত দল (দ্ব্যর্থতা নিরসন)
এছাড়া দুই জার্মানি মিলে গঠিত
১৫৩৯
১৫৩৯ গ্রেগরীয় বর্ষপঞ্জির একটি সাধারণ বছর।
অগ্রহায়ণ (হিন্দু মাস)
চন্দ্র ধর্মীয় ক্যালেন্ডারে, অগ্রহায়ণ/মার্গশির্ষ অমাবস্যা বা পূর্ণিমা থেকে বছরের একই সময়ে শুরু হতে পারে এবং সাধারণত বছরের নবম মাস।
সৌর ধর্মীয় ক্যালেন্ডারে, অগ্রহায়ণ/ মার্গাই সূর্যের বৃশ্চিক রাশিতে প্রবেশের সাথে শুরু হয় এবং এটি বছরের নবম মাস।
উৎসব
বৈকুণ্ঠ একাদশী, মার্গশীর্ষ মাসের একাদশী (অর্থাৎ 11 তম চন্দ্র দিন) , মোক্ষদা একাদশী হিসাবেও পালিত হয় । ভাগবত পুরাণের ১০ তম ক্যান্টো, ২২ তম অধ্যায়ে গোকুলের গোপালকদের অল্পবয়সী বিবাহযোগ্য কন্যাদের ( গোপী ) উল্লেখ করা হয়েছে যারা মহিলা কাত্যায়নীর উপাসনা করে এবং একটি ব্রত বা ব্রত গ্রহণ করে , মার্গশীর্ষ মাসে (শীত ঋতুর প্রথম মাস)। ভগবান কৃষ্ণকে তাদের স্বামী হিসাবে পেতে ।
ভৈরব অষ্টমী এই মার্গশীর্ষ মাসের কৃষ্ণপক্ষ অষ্টমীতে পড়ে । এই দিনে, কথিত আছে যে ভগবান শিব শ্রী কালভৈরব রূপে উগ্র প্রকাশে ( অবতার ) পৃথিবীতে আবির্ভূত হন । এই দিনটি বিশেষ প্রার্থনা ও আচার-অনুষ্ঠানের মাধ্যমে স্মরণ করা হয়।
ওড়িশায়, এই মাসের সমস্ত বৃহস্পতিবার মনবাসা গুরুবারা হিসাবে পালিত হয়, যেখানে হিন্দু মহিলারা লেডি লক্ষ্মীর পূজা করেন।
তামিলনাড়ুতে, এই "মার্গাই" মাসে, মহিলারা খুব ভোরে " কোলাম " বা " রঙ্গোলি " তৈরি করে। ভক্তরা সাধারণত খুব ভোরে মন্দিরে যান এবং অন্ডালের থিরুপ্পাভাই এবং মানিককাভাকারের থিরুভেম্পভাই পাঠ করেন ।
জার্মান ভাষা
জার্মান ভাষা ( ডয়চ্‌, আ-ধ্ব-ব [dɔʏ̯tʃ]) জার্মান জাতি, তাদের নিকটাত্মীয় কিংবা ইতিহাসের কোন পর্যায়ে তাদের সাথে রাজনৈতিকভাবে একতাবদ্ধ আরও কিছু জাতির মুখের ভাষা। বংশগতভাবে এই ভাষা ইন্দো-ইউরোপীয় ভাষা-পরিবারের জার্মানিয় উপ-পরিবারের পশ্চিম শাখার নেদারল্যান্ডীয়-জার্মান দলের অন্তর্গত একটি ভাষা। জার্মান ভাষার উপভাষাগুলিকে উচ্চ জার্মান (যার মধ্যে মান্য সাহিত্যিক জার্মান অন্তর্গত) এবং নিম্ন জার্মান – এই দুই দলে ভাগ করা যায়। জার্মান ভাষার উপভাষাগুলি সুইজারল্যান্ডের উত্তরাংশ থেকে শুরু হয়ে অবিচ্ছিন্নভাবে উত্তর দিকে অগ্রসর হয়ে উত্তর সাগর পর্যন্ত চলে গেছে।
জার্মানভাষী অঞ্চলের সর্বত্র ভাষাটি একই রকম নয়; এর বহু উপভাষা রয়েছে। জার্মানের কোন স্থানীয় উপভাষা তার আশেপাশের অন্যান্য উপভাষা অঞ্চলের মানুষ সহজে বুঝতে পারলেও দূরবর্তী অঞ্চলের জার্মানভাষীরা সেভাবে না-ও বুঝতে পারেন।
বর্তমানে সারা পৃথিবী জুড়ে প্রায় ১১ কোটি মানুষ মাতৃভাষা হিসেবে এবং আরও প্রায় ১ কোটি ৮০ লক্ষ মানুষ দ্বিতীয় ভাষা হিসেবে জামার্ন ভাষায় ভাব-আদান প্রদান করে থাকেন।
বৈশিষ্ট্য
জার্মান ভাষার গঠন কিছু নির্দিষ্ট ব্যঞ্জনের অনেকগুলি নিয়মতান্ত্রিক পরিবর্তন বা সরণের মাধ্যমে প্রভাবিত হয়েছে। প্রথমেই জার্মানিয় ব্যঞ্জনধ্বনি সরণের মাধ্যমে প্রত্ন-জার্মানিয় ভাষাগুলি অন্যান্য ইন্দো-ইউরোপীয় ভাষাগুলি থেকে আলাদা হয়ে যায়। গ্রিমের সূত্র অনুসারে এই সরণে ইন্দো-ইউরোপীয় প, ট ও ক ধ্বনিগুলি জার্মানিয় ফ, ঠ ও হ-তে পরিবর্তিত হয়ে যায়; ব, ড ও গ ধ্বনিগুলি জার্মানিয় প, ট, ও ক ধ্বনিতে এবং একইভাবে ভ, ঢ ও ঘ ধ্বনিগুলি জার্মানিয় ব, ড ও গ-তে রূপান্তরিত হয়।
হানছাল মসজিদ
হানছাল মসজিদ (আরবি: مسجد هنثل), ইয়েমেনের সানার একটি মসজিদ। এটি আল-তাহরি স্কোয়ারের পশ্চিমে, সিভিল সার্ভিস মন্ত্রণালয়ের কার্যালয়ের কাছে এবং মিশরীয় দূতাবাসের উত্তরে অবস্থিত।
জার্মান ভাষা
বৈশিষ্ট্য
পশ্চিম জার্মানিয় ভাষাগুলি নিজস্ব বৈশিষ্ট্য ধারণ করার পর ৫ম ও ৭ম শতকের মাঝামাঝি সময়ে উচ্চ জার্মান ব্যঞ্জনধ্বনি সরণ ঘটে, যার ফলে বর্তমান উচ্চ জার্মান উপভাষাগুলি অন্যান্য পশ্চিম জার্মানিয় ভাষাগুলি থেকে আলাদা হয়ে যায়। এই সরণে জার্মানিয় প (p) ধ্বনিটি শব্দের আদিতে, ব্যঞ্জনের পরে, কিংবা দ্বিত্বকরণের সময় প্‌ফ (pf)-তে পরিণত হয়, যেমন - উচ্চ জার্মান Apfel, নিম্ন জার্মান Aupel। আবার একই p শব্দের মাঝে বা শেষে স্বরধ্বনির পরে বসলে উচ্চ জার্মানে ff কিংবা f-এ পরিণত হয়, যেমন - উচ্চ জার্মান hoffen, নিম্ন জার্মান hopfen। একই শর্তের অধীনে জার্মানিয় t উচ্চ জার্মানে z (তথা ৎস)-তে বা ss-এ পরিণত হয়। স্বরধ্বনির পর k পরিণত হয় ch-এ। এরকম আরও বেশ কিছু পরিবর্তন সাধিত হয়েছিল।
জার্মান ভাষা এবং অন্যান্য সমস্ত জার্মানিয় ভাষার অন্যতম বৈশিষ্ট্য হল উচ্চারণের শব্দের প্রথম অক্ষরে প্রধান ঝোঁক বা শ্বাসাঘাত (stress) পড়ে। তবে ক্রিয়ামূলক শব্দে উপসর্গে নয়, বরং ধাতুমূলেই ঝোঁক পড়ে।
ধ্বনিতত্ত্ব
জার্মান ভাষার প্রধান ধ্বনিতাত্ত্বিক বৈশিষ্ট্যগুলি এরকম:
ব্যাকরণ
জার্মান একটি বিভক্তিগত (inflectional) ভাষা। এতে তিনটি ব্যাকরণিক লিঙ্গ ও চারটি কারক রয়েছে। বিশেষণগুলি সবল ও দুর্বল দুইভাবে পরিবর্তিত হতে পারে। শব্দবিভক্তি ও ক্রিয়াবিভক্তির কারণে অন্যান্য বিভক্তিগতভাবে দুর্বল ভাষার তুলনায় জার্মান ভাষায় সহজেই বাক্যের কোন্‌ শব্দটি কী পদ (বিশেষ্য, বিশেষণ, ক্রিয়া, ইত্যাদি) তা বলে দেয়া যায়।
জার্মান ভাষার বাক্যে পদক্রম কঠোর নিয়ম মেনে চলে। উদাহরণস্বরূপ ক্রিয়াবিশেষণ, পূর্বসর্গীয় পদ কিংবা আশ্রিত খণ্ডবাক্যের উপস্থিতিতে অবধারিতভাবে মূল বাক্যের উদ্দেশ্য ও বিধেয় জায়গা বদল করে। সম্বন্ধবাচক সর্বনাম কিংবা সংযোজক অব্যয় দ্বারা শুরু হওয়া আশ্রিত খণ্ডবাক্যে ক্রিয়া সর্বদা শেষে বসে।
জার্মান ভাষায় নতুন শব্দ গঠনে উপসর্গ, প্রত্যয় ও সমাসের ব্যাপক ব্যবহার করা হয়, ফলে Kraftfahrzeug-এর মত শব্দ জার্মানে প্রায়ই দেখা যায় (Kraftfahrzeug 'মোটরযান': Kraft 'শক্তি', + fahren/fahr 'গাড়িচালনা', + zeug 'যন্ত্র')। জার্মান ভাষার কবিতা ও দর্শনের শব্দভাণ্ডার এবং বৈজ্ঞানিক ও কারিগরি পরিভাষা খুবই সমৃদ্ধ।
উচ্চ জার্মান
ঊর্ধ্ব জার্মান ভাষা আবার নিচের শাখাগুলি নিয়ে গঠিত:
মধ্য জার্মান ভাষাগুলি নিচের শাখাগুলিতে বিভক্ত:
নিম্ন জার্মান
নিম্ন জার্মান (Plattdeutsch) নিচের শাখাগুলি নিয়ে গঠিত:
বাল্টিক অঞ্চলে জার্মান নাইটদের উপনিবেশ স্থাপনের সুবাদে এল্‌বে নদীর পূর্বে ব্রান্ডেনবুর্গ, মেকলেনবুর্গ, পোমেরানিয়া ও প্রুশিয়ার অংশবিশেষেও নিম্ন জার্মান প্রচলিত।
বিস্তার
জার্মানিতে প্রায় সাড়ে সাত কোটি মানুষ জার্মান ভাষায় কথা বলেন। অস্ট্রিয়াতে ৭৫ লক্ষ, সুইজারল্যান্ডে প্রায় ৫০ লক্ষ এবং কাজাকিস্তানে ১০ লক্ষ মানুষের মাতৃভাষা জার্মান। এছাড়া লিশ্‌টেনশ্‌টাইন, লুক্সেমবুর্গ, ইতালি, বেলজিয়াম, ডেনমার্ক, রোমানিয়া, চেক প্রজাতন্ত্র, হাঙ্গেরি, ও রাশিয়া-তেও জার্মান ভাষাভাষীরা বাস করেন। পর্তুগাল, স্পেন, যুক্তরাজ্য, নেদারল্যান্ড্‌স, এবং স্ক্যান্ডিনেভিয়ায় অনেক বিদেশী জামার্ন ভাষাভাষীও (অর্থাৎ মাতৃভাষী নন, কিন্তু স্বচ্ছন্দে জার্মান বলেন) দেখতে পাওয়া যায়।
ইতিহাস
১৪শ শতকের মাঝমাঝি পর্যন্ত লাতিন ভাষা ছিল রোমান সাম্রাজ্যের সরকারি লেখ্য ভাষা। সেসময় বর্তমান কালের বেশির ভাগ জার্মানভাষী এলাকা রোমান সাম্রাজ্যের অধীনে ছিল। রোমান সম্রাট চতুর্থ লুইসের শাসনামলে (১৩১৪-৪৭) এই এলাকায় জার্মান ভাষা আদালতের ভাষা হিসেবে স্বীকৃতি পায়। এরপর ১৪৮০ থেকে ১৫০০ সালের মধ্যে জাখসেন ও মাইসেনের বহু পৌর এলাকা ও আদালতে জার্মান ভাষা সরকারীভাবে ব্যবহার করা শুরু হয়। একই সময় লাইপৎসিশ ও ভিটেনবের্গ বিশ্ববিদ্যালয়গুলিও জার্মান ভাষায় পাঠদান শুরু করে। ১৫০০ সাল নাগাদ জাখসেন ও ট্যুরিঙ্গেনের সব জায়গায় জার্মান সরকারি ভাষায় পরিণত হয় এবং শিক্ষিত শ্রেণী এটিকে লেখ্য ভাষা হিসেবে ব্যবহার করা শুরু করে। এছাড়াও এ সময় পূর্ব-মধ্য জার্মান শহর যেমন ভিটেনবের্গ, এরফুর্ট, ও লাইপৎসিশ এবং পশ্চিম ও দক্ষিণ-পশ্চিমের মাইনৎস, স্ট্রাসবুর্গ, বাজেল, ন্যুর্নবের্গ, আউগসবুর্গ, ইত্যাদি শহরগুলিতে বইয়ের মুদ্রণের হার বৃদ্ধি পায় এবং এর ফলে লিখিত সাহিত্যিক ভাষার আঞ্চলিক পার্থক্য কমে আসে ও ভাষাটি একটি আদর্শ রূপ পরিগ্রহ করতে শুরু করে।
বাংলাদেশী
বাংলাদেশী বলতে সাধারণভাবে দক্ষিণ এশিয়ার বাংলাদেশ ভূখণ্ডে বসবাসকারী বা অধিবাসী জনগণকে বোঝানো হয়ে থাকে। এর মধ্যে বাঙালি এবং কিছু উপজাতিও অন্তর্ভুক্ত। বাংলাদেশের সংবিধানের ৬ ধারার ২ উপধারায় বলা হয়েছে যে, “বাংলাদেশের জনগণ জাতি হিসাবে বাঙালী এবং নাগরিকগণ বাংলাদেশী বলিয়া পরিচিত হইবেন।”
ভিন্ন দেশের নাগরিক সংশ্লিষ্ট আইন ও বিধিতে বর্ণিত শর্তপূরণ সাপেক্ষে এবং সরকারের যথাযথ কর্তৃপক্ষের অনুমোদনক্রমে বাংলাদেশের নাগরিকত্ব অর্জন করতে পারবেন এবং নিজেকে 'বাংলাদেশী' হিসেবে পরিচয় দিতে পারবেন। তাছাড়া বাংলাদেশে দ্বি-নাগরিকত্বের সুযোগ রয়েছে।
ইতিহাস
দক্ষিণ এশীয়ায় ব্রিটিশ শাসনের শেষাংশে দ্বিজাতিতত্ত্বের ভিত্তিতে ভারতীয় উপমহাদেশের যে বিভাজন করে, তার আগে বাংলাদেশ এবং ভারতের পশ্চিমবঙ্গ একই ভূখণ্ড ছিল, এবং এদের উভয়ের মুখের ভাষা ছিল বাংলা। তাই এই জাতিকে বাঙালি হিসেবেই চিনতো বিশ্ব। কিন্তু পরবর্তিতে দ্বিজাতিতত্ত্বের ভিত্তিতে বিভাজনের মাধ্যমে ভারতের পশ্চিমবঙ্গ থেকে পৃথক করে বাংলাদেশ ভূখণ্ডটিকে দেওয়া হয় পাকিস্তানের অধীন করে। সেখান থেকে ১৯৭১ খ্রিষ্টাব্দে রক্তক্ষয়ী যুদ্ধের মাধ্যমে স্বাধীন হয় বাংলাদেশ। আর তখন থেকেই বিশ্বব্যাপী নিজস্ব আলাদা জাতিসত্তার পরিচায়ক হিসেবে এই দেশের বাসিন্দা কিংবা জন্মসূত্রে এই দেশের সাথে সম্পর্কিত কাউকে "বাংলাদেশী" আখ্যা দেওয়া হয়। এই মর্মে সকল বাংলাদেশী একেকজন বাঙালি হলেও সকল বাঙালি বাংলাদেশী নন এবং বাঙালি শব্দটি যেখানে একাধিক দেশের সাথে সম্পৃক্ত, বাংলাদেশী শব্দটি সেখানে কেবল একটি দেশের (বাংলাদেশ) সাথেই সম্পৃক্ত এবং ঐ একটি দেশেরই আলাদা জাতিসত্তার পরিচায়ক।
অন্যান্য ব্যবহার
"বাংলাদেশী" শব্দটি দিয়ে "বাংলাদেশের" বা "বাংলাদেশজাত" কথাটিকেও বোঝানো হয়ে থাকে। যেমন: বাংলাদেশী টাকা দ্বারা বোঝানো হয়, বাংলাদেশের টাকাকে। এভাবে 'বাংলাদেশী পণ্য', 'বাংলাদেশী চলচ্চিত্র' ইত্যাদি হতে পারে।
ভাষাসমূহ
বাংলাদেশের প্রায় ৯৯% মানুষের মাতৃভাষা বাংলা। বাংলাদেশের সংবিধানের তৃতীয় অনুচ্ছেদ অনুযায়ী, বাংলা ভাষা বাংলাদেশের একমাত্র সরকারি ভাষা তথা রাষ্ট্রভাষা ও জাতীয় ভাষা। দক্ষিণ এশিয়ার একমাত্র ও বিশ্বের অন্যতম ভাষাভিত্তিক জাতিরাষ্ট্র বাংলাদেশ। বাংলা ভাষা প্রচলন আইন, ১৯৮৭ অনুযায়ী, বৈদেশিক সম্পর্ক ব্যতীত অন্যান্য সকল সরকারি কাজে বাংলা ভাষার ব্যবহার আবশ্যিক করেছে।বাংলাদেশ দক্ষিণ এশিয়ার একমাত্র একভাষী রাষ্ট্র বলে বিবেচিত হলেও পার্বত্য চট্টগ্রাম এবং অন্যান্য ক্ষুদ্র নৃগোষ্ঠী অধ্যুষিত এলাকাগুলোতে বসবাস করে এমন বাংলাদেশী আদিবাসীগণ তাদের নিজ নিজ ভাষা (যেমন চাকমা, মারমা ইত্যাদি) ভাষায় কথা বলে। এছাড়াও বাংলাদেশে অঞ্চল ভেদে বাংলা ভাষার যথেষ্ট রূপভেদ লক্ষ্য করা যায়।যেমন চট্টগ্রাম অঞ্চল এবং সিলেট অঞ্চল এর ভাষা আদর্শ বাংলা থেকে অনেকটাই ভিন্ন। একারণে অনেক সময়েই চাটগাঁইয়া এবং সিলেটি ভাষাকে বাংলা থেকে স্বতন্ত্র ভাষা হিসেবে বিবেচনা করা হয়।
বাংলা ভাষা ছাড়াও বাংলাদেশে চাঁটগাঁইয়া ভাষা ও সিলেটি ভাষা (যদি স্বতন্ত্র ভাষা ধরা হয়), চাকমা ভাষা, মারমা ভাষা, রাখাইন ভাষা, বর্মী ভাষা, ওড়াওঁ ভাষা, ককবরক ভাষা (ত্রিপুরাদের ভাষা), মৈতৈ ভাষা, বিহারি ভাষা, হাজং ভাষা, ম্রো ভাষা, বিষ্ণুপ্রিয়া মণিপুরী ভাষা, কোল ভাষা, তঞ্চৈঙ্গা ভাষা, খাসি ভাষা,কুরুক্স ভাষা, রোহিঙ্গা ভাষা, মিজো ভাষা, আটং ভাষা, পাংখো ভাষা ইত্যাদি ভাষা প্রচলিত।